Οι κοινωνικές πολιτικές και οικονομικές συνιστώσες του δικαίου. Η αναγωγή τους στις κανονιστικές ρυθμίσεις της ελληνικής κρίσης
Creators: name: Μηναΐδης, Μηνάς Συμεών
Publisher: name: Aristotle University of Thessaloniki
Year: 2018
Subjects: subject: Δίκαιο
subject: Ελληνική κρίση
subject: Οικονομία
subject: Law
subject: FOS: Law
subject: Greek crisιs
subject: Economy

description: Η παρούσα διπλωματική εργασία συντίθεται από δύο μέρη. Στο πρώτο αναλύονται οι συνιστώσες του δικαίου υπό καθεστώς κοινωνικοπολιτικής κανονικότητας. Ειδικότερα, εξετάζεται η επήρεια της κοινωνίας, της πολιτικής και της οικονομίας -ως πηγών άντλησης πρωτογενών στοιχείων και έμπνευσης του νομοθέτη- στη διαμόρφωση και εφαρμογή των δικαιικών κανόνων. Ενώ, για την πληρότητα της ερμηνείας και κριτικής των δικαιικών κανόνων, αποτιμάται ο συνεχής επιστημονικός διάλογος της Νομικής Επιστήμης με τη Γενική Κοινωνιολογία, καθώς και την Πολιτική και την Οικονομική Επιστήμη. Στο δεύτερο μέρος τεκμηριώνεται η συρρίκνωση της συμβολής των συνιστωσών του δικαίου στη διαμόρφωση του συστήματος των μνημονιακών κανόνων (της περιόδου 2010 - 2018), ως "νέας νομικής κανονικότητας ". Από τη στιγμή που το δίκαιο υποβαθμίστηκε σε προïόν μιας βαθειάς απορρύθμισης -όπου κυριαρχούν τα αισθήματα της ανασφάλειας των πολιτών και του απροσδόκητου των εξελίξεων-, τότε τέθηκαν κρίσιμα και γόνιμα ερωτήματα αναγόμενα στην κοινωνικοοικονομική κατάσταση που διαμορφώθηκε, τη φύση και τη λειτουργία του δικαίου εντός της κρίσης, εν τέλει την προοπτική αποκατάσταση της κανονικότητας.Στο πλαίσιο των εν λόγω δεδομένων, αναλύεται η συμβολή της παγκοσμιοποιημένης οικονομίας της αγοράς στη δημοσιονομική κρίση κρατών - μελών της Ζώνης του Ευρώ.΄Εμφαση προσδίδεται στις ιδιαιτερότητες διαμόρφωσης (διαρθρωτικές, διαδικαστικές) και επιβολής του Δικαίου των Μνημονίων στην ελληνική έννομη τάξη ως "έκτακτου", "επιτακτικά αναγκαίου" και "ετεροπροσδιοριζόμενου" δικαιικού καθεστώτος. Η εξέταση των εν λόγω αποκλίσεων του από τις συνιστώσες του δικαίου, που διαμορφώνονται υπό συνθήκες κανονικότητας, ολοκληρώνεται με την ανάπτυξη των αρνητικών συνεπαγωγών του στο σύστημα των δικαιικών κανόνων [περιορισμοί στην εθνική κυριαρχία και στα συνταγματικά δικαιώματα για τη εξυπηρέτηση του δημοσιονομικού συμφέροντος (ταυτιζόμενου με το δημόσιο συμφέρον)]. Ως απόρροια των ανωτέρω δεδομένων εκτιμάται, ότι το δίκαιο το "Δίκαιο των Μνημονίων", αποτελεί -στο πλαίσιο κρίσης της παγκοσμιοποιημένης οικονομίας- μια αναγκαστική και εν πολλοίς "αναπόφευκτη" επιλογή του έλληνα νομοθέτη υπό το βάρος της εσωτερικής οικονομικής κατάστασης της χώρας και της πίεσης των δανειστών της, που συντελεί βαθμιαία στον υποβιβασμό των κανόνων εσωτερικού δικαίου σε προϊόν μιας αλλότριας και υπέρτερης δύναμης. Τέλος, στις συμπερασματικές παρατηρήσεις - προτάσεις των οικείων μερών καθώς και στις γενικές συμπερασματικές παρατηρήσεις αναδεικνύονται οι συσχετισμοί των παραμέτρων της ερευνητικού ερωτήματος και των σχετικών αναπτύξεων - τεκμηριώσεών του
description: The below thesis is comprised of two parts.In the first are analyzed the components of law under the established order of social-political normality.More particularly are examined the influence of society, politics and economy as a source of drawing primary information and inspiration for the legislator in the formation and application of legal rules.In addition, for the completeness of interpretation and criticism of legal rules the continual scientific dialogue of legal science with general sociology, as well as political and economic science is assessed.In the second part is documented the minimization of the contribution of legal components in the formation of the system of memorandum rules (during the period 2010-2018) as a ‘new legal normality’.Since the moment the law was downgraded to a product of deep deregulation – in which dominate the feelings of insecurity experienced by the citizens and the unexpected nature of developments, there have been posed crucial and fertile questions based on the social-economic situation which was formed, the nature and function of the law in the crisis, and finally the prospect of the restoration of normality.As part of the data in question, the part played by the globalization of the market economy in the fiscal crisis of member states of the Euro Zone.Emphasis is given to the peculiarities of formation (corrective, procedural) and enforcement of memorandum law on Greek law and order as ‘extraordinary’ ‘imperatively necessary’ and the ‘hetero-determination’ of the law’s status. The examination of the divergences in question from components of the law, which are formed under conditions of normality, is completed with the growth of its negative consequences on the system of legal rules (limitations on sovereignty and on constitutional rights for the service of fiscal interest (indentified with the national interestAs the result of the above facts it is estimated that the law of ‘memorandum law’ constitutes – as part of . crisis of the globalised economy – an obligatory and largely ‘inevitable’ choice of the Greek legislator under the weight of the internal economic situation of the country and the pressure of its creditors which contributes gradually to the relegation of the rules of internal law to a product of a foreign and superior power.Finally, in the concluding observations proposals of the parties concerned as well as in the concluding observations, the correlations of the parameters of the question and its relevant developments and substantiation are raised